Document ID: 32000D0379

Απόφαση της Επιτροπής
της 14ης Δεκεμβρίου 1999
περί διαθέσεως ποσοστώσεων εισαγωγής για τους πλήρως αλογονωμένους χλωροφθοράνθρακες 11, 12, 113, 114 και 115, άλλους πλήρως αλογονωμένους χλωροφθοράνθρακες, halons, τετραχλωράνθρακα, 1,1,1-τριχλωροαιθάνιο, υδροβρωμοφθοράνθρακες και βρωμιούχο μεθύλιο για το χρονικό διάστημα από 1ης Ιανουαρίου έως 31 Δεκεμβρίου 2000, καθώς επίσης και ποσοστώσεων εμπορίας υδροχλωροφθορανθράκων για το χρονικό διάστημα 1ης Ιανουρίου έως 31 Δεκεμβρίου 2000
[κοινοποιηθείσα υπό τον αριθμό Ε(1999) 4434]
(Τα κείμενα στην ολλανδική, αγγλική, γαλλική, γερμανική, δανική, ελληνική, ιταλική, πορτογαλική, ισπανική και σουηδική γλώσσα είναι τα μόνα αυθεντικά)
(Κείμενο που παρουσιάζει ενδιαφέρον για τον ΕΟΧ)
(2000/379/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3093/94 του Συμβουλίου, της 15ης Δεκεμβρίου 1994, σχετικά με τις ουσίες που καταστρέφουν τη στοιβάδα του όζοντος(1), και ιδίως το άρθρο 4 παράγραφος 8 και το άρθρο 7 παράγραφος 2,
Εκτιμώντας τα εξής:
(1) ότι το άρθρο 7 παράγραφος 1 του κανονισμού (ΕΚ) αριθ. 3093/94 αναφέρει ότι, με την επιφύλαξη του άρθρου 4 παράγραφος 8, και εφόσον οι ουσίες δεν προορίζονται να καταστραφούν με μέθοδο εγκεκριμένη από τα συμβαλλόμενα μέρη, για να χρησιμοποιηθούν ως πρώτη ύλη στην παραγωγή άλλων χημικών ουσιών ή για τις ανάγκες υγειονομικής απομόνωσης και ελέγχων πριν την αποστολή, η προς ελεύθερη κυκλοφορία στην Κοινότητα δέσμευση ελεγχόμενων ουσιών που εισάγονται από τρίτες χώρες υπόκειται σε ποσοτικούς περιορισμούς·
(2) ότι οι ποσοτικοί περιορισμοί για την προς ελεύθερη κυκλοφορία στην Κοινότητα αποδέσμευση ελεγχόμενων ουσιών περιγράφονται στο παράρτημα ΙΙ και στο άρθρο 4 παράγραφος 8 του κανονισμού (ΕΚ) αριθ. 3093/94. Οι ποσοστώσεις αυτές μπορούν να τροποποιούνται σύμφωνα με το άρθρο 7 παράγραφος 3·
(3) ότι τυχόν τροποποίηση των ποσοτικών αυτών περιορισμών ενδέχεται να μην καταλήξει σε κατανάλωση ελεγχόμενων ουσιών στην Κοινότητα, η οποία να υπερβαίνει τους δυνάμει του πρωτοκόλλου του Μόντρεαλ καθοριζόμενους ποσοτικούς περιορισμούς για τις ουσίες που καταστρέφουν τη στοιβάδα του όζοντος·
(4) ότι στο άρθρο 4 παράγραφος 8 του κανονισμού (ΕΚ) αριθ. 3093/94 ορίζεται η συνολική ποσότητα υδροχλωροφθορανθράκων (HCFC) την οποία παραγωγοί και εισαγωγείς μπορούν να διαθέτουν στην αγορά ή να χρησιμοποιούν για λογαριασμό τους κατά το χρονικό διάστημα από 1ης Ιανουαρίου έως 31 Δεκεμβρίου 1995 και για κάθε επόμενο δωδεκάμηνο. Η ποσότητα αυτή ανέρχεται σε 8079 ισοδύναμους τόνους δυναμικού καταστροφής του όζοντος (Ozone Depleting Potential-ODP)·
(5) ότι δυνάμει του άρθρου 4 παράγραφος 8 και σύμφωνα με τη διαδικασία του άρθρου 16, ζητείται από την Επιτροπή να παραχωρεί μια ποσόστωση σε κάθε παραγωγό ή εισαγωγέα όταν η ολική ποσότητα HCFC την οποία παραγωγοί και εισαγωγείς διαθέτουν στην αγορά ή χρησιμοποιούν για λογαριασμό τους ανέρχεται σε ποσοστό 80 % της καθορισμένης ποσόστωσης ή το αργότερο την 1η Ιανουαρίου 2000, εάν η τελευταία αυτή ημερομηνία προηγηθεί·
(6) ότι το όριο 80 % επιτεύχθηκε στο 1997 και το 1998· ότι πιθανό είναι να ξανασυμβεί το ίδιο μέσα στο 1999, οπότε θα χρειαστεί να παραχωρηθούν ποστώσεις διάθεσης HCFC στην αγορά για το 2000·
(7) ότι δυνάμει του άρθρου 7 παράγραφος 2 του κανονισμού (ΕΚ) αριθ. 3093/94 και σύμφωνα με τη διαδικασία του άρθρου 16, ζητείται από την Επιτροπή να διαθέτει κάθε χρόνο στις επιχειρήσεις ποσοστώσεις ελεγχόμενων ουσιών·
(8) ότι η Επιτροπή έχει εκδώσει ανακοίνωση προς τους εντός της Ευρωπαϊκής Κοινότητας εισαγωγείς ελεγχόμενων ουσιών που καταστρέφουν τη στοιβάδα του όζοντος(2) και, ως εκ τούτου, της έχουν υποβληθεί αιτήσεις διάθεσης ποσοστώσεων εισαγωγής·
(9) ότι η εισαγωγή στην Κοινότητα χλωροφθορανθράκων 11, 12, 113, 114 και 115, άλλων πλήρως αλογονωμένων χλωροφθορανθράκων, halons, τετραχλωράνθρακα, 1,1,1-τριχλωροαιθανίου, υδροβρωμοφθορανθράκων και βρωμιούχου μεθυλίου απαγορεύεται εκτός χρήσης ως πρώτης ύλης στην παραγωγή άλλων χημικών ουσιών, για καταστροφή και για βασικές χρήσεις· ότι η εισαγωγή για χρήσεις ως πρώτης ύλης και για βασικές χρήσεις δεν περιορίζεται με ποσοστώσεις από τον κανονισμό (ΕΚ) αριθ. 3093/94. Ποσοστώσεις για βασικές χρήσεις εξουσιοδοτούνται από μια ιδιαίτερη απόφαση της Επιτροπής·
(10) ότι η διάθεση ατομικών ποσοστώσεων σε παραγωγούς και εισαγωγείς βασίζεται στις αρχές της συνέχειας, ισότητας και αναλογικότητας· ότι για τον καθορισμό ποσοστώσεων, η Επιτροπή καθοδηγείται από την ανάγκη περαιτέρω μείωσης της παραγωγής, εισαγωγής και χρήσης ουσιών που καταστρέφουν τη στοιβάδα του όζοντος, με κατά το δυνατόν περιορισμένη παρέμβαση στην αγορά·
(11) ότι οι ποσοστώσεις εισαγωγής βρωμιούχου μεθυλίου διατίθενται στους πρωτογενείς εισαγωγείς, οι οποίοι θεωρούνται από την Επιτροπή ως οι άμεσα συναλλασσόμενοι με εξωκοινοτικούς παραγωγούς με την έκδοση τιμολογίων· ότι κρατείται απόθεμα 100,6 τόνων ODP βρωμιούχου μεθυλίου για να διατεθεί στο 2000 σύμφωνα με τη διαδικασία του άρθρου 16·
(12) ότι είναι σκόπιμο να κρατείται μέρος της ολικής ποσόστωσης διάθεσης HCFC στην αγορά για κοινοτικούς εισαγωγείς οι οποίοι δεν εμπλέκονται στην παραγωγή HCFC. Κατά το 1998 και το 1999 το ύψος των εισαγωγών είναι 4 % της ολικής διαθέσιμης ποσόστωσης· ότι είναι σκόπιμο να κρατηθεί για το 2000 ποσοστό 4 % της ολικής ποσόστωσης για να δοθεί σε εισαγωγείς οι οποίοι δεν εμπλέκονται στην παραγωγή HCFC. Το ποσοστό αυτό αντιστοιχεί σε 323 τόνους ODP·
(13) ότι η ποσόστωση διάθεσης HCFC στην αγορά για κάθε κοινοτικό παραγωγό κατά το 2000 απηχεί το μερίδιο αγοράς που πέτυχε κάθε παραγωγός κατά το 1996, υπολογιζόμενο σε τόνους ODR· ότι είναι σκόπιμο να παραμείνει το 1996 έως έτος αναφοράς. Κρίνεται σκόπιμο να διατεθεί μεταξύ των παραγωγών το σύνολο της διαθέσιμης ποσότητας HCFC αντίστοιχης προς 7756 τόνους ODP, χωρίς να παραμείνει απόθεμα·
(14) ότι άδειες εισαγωγής εκδίδονται από την Επιτροπή δυνάμει του άρθρου 6 του ως άνω κανονισμού και εφόσον επιβεβαιωθεί ότι ο εισαγωγέας συμμορφώνεται προς τις διατάξεις των άρθρων 7, 8 και 12·
(15) ότι η προς ελεύθερη κυκλοφορία στην Κοινότητα αποδέσμευση χλωροφθορανθράκων 11, 12, 113, 114 και 115, άλλων πλήρως αλογονωμένων χλωροφθορανθράκων, halons, τετραχλωράνθρακα, 1,1,1-τριχλωροαιθανίου και υδροβρωμοφθορανθράκων εισαγομένων από κράτος που δεν είναι συμβαλλόμενο μέρος απαγορεύεται δυνάμει του άρθρου 8 του κανονισμού (ΕΚ) αριθ. 3093/94·
(16) ότι τα μέτρα που προβλεπονται στην παρούσα απόφαση μέτρα είναι σύμφωνα με τη γνώμη της επιτροπής του άρθρου 16 του εν λόγω κανονισμού,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η ποσότητα χλωροφθορανθράκων 11, 12, 113, 114 και 115 που υπάγονται στις διατάξεις του κανονισμού αριθ. 3093/94 και που μπορούν να αποδεσμευτούν για ελεύθερη κυκλοφορία στην Ευρωπαϊκή Κοινότητα κατά το έτος 2000 από εξωκοινοτικές πηγές θα είναι 0 σταθμισμένοι τόνοι ODP.
2. Η ποσότητα άλλων πλήρως αλογονωμένων χλωροφθορανθράκων που υπάγονται στις διατάξεις του κανονισμού (ΕΚ) αριθ. 3093/94 και που μπορούν να αποδεσμευτούν για ελεύθερη κυκλοφορία στην Ευρωπαϊκή Κοινότητα κατά το έτος 2000 από εξωκοινοτικές πηγές θα είναι 0 σταθμισμένοι τόνοι ODΡ.
3. Η ποσότητα halons που υπάγονται στις διατάξεις του κανονισμού (ΕΚ) αριθ. 3093/94 και που μπορούν να αποδεσμευτούν για ελεύθερη κυκλοφορία στην Ευρωπαϊκή Κοινότητα κατά το έτος 2000 από εξωκοινοτικές πηγές θα είναι 0 σταθμισμένοι τόνοι ODP.
4. Η ποσότητα τετραχλωράνθρακα που υπάγεται στις διατάξεις του κανονισμού (ΕΚ) αριθ. 3093/94 και που μπορεί να αποδεσμευτεί για ελεύθερη κυκλοφορία στην Ευρωπαϊκή Κοινότητα κατά το έτος 2000 από εξωκοινοτικές πηγές θα είναι 0 σταθμισμένοι τόνοι ODP.
5. Η ποσότητα 1,1,1-τριχλωροαιθάνιο που υπάγεται στις διατάξεις του κανονισμού (ΕΚ) αριθ. 3093/94 και που μπορεί να αποδεσμευτεί για ελεύθερη κυκλοφορία στην Ευρωπαϊκή Κοινότητα κατά το έτος 2000 από εξωκοινοτικές πηγές θα είναι 0 σταθμισμένοι τόνοι ODP.
6. Η ποσότητα βρωμιούχου μεθυλίου που υπάγεται στις διατάξεις του κανονισμού (ΕΚ) αριθ. 3093/94 και που μπορεί να αποδεσμευτεί για ελεύθερη κυκλοφορία στην Ευρωπαϊκή Κοινότητα κατά το έτος 2000 θα είναι 5870 σταθμισμένοι τόνοι ODP από παρθένο υλικό, για χρήσεις διαφορετικές από πρώτη ύλη ή για υγειονομική απομόνωση ή ελέγχους πριν τη φόρτωση.
7. Η ποσότητα υδροβρωμοφθορανθράκων που υπάγονται στις διατάξεις του κανονισμού (ΕΚ) αριθ. 3093/94 και που μπορεί να αποδεσμευτεί για ελεύθερη κυκλοφορία στην Ευρωπαϊκή Κοινότητα κατά το έτος 2000 από εξωκοινοτικές πηγές θα είναι 0 σταθμισμένοι τόνοι ODP.
Άρθρο 2
1. Η ποσότητα υδροχλωροφθορανθράκων που υπάγονται στις διατάξεις του κανονισμού (ΕΚ) αριθ. 3093/94 την οποία μπορούν να διαθέσουν στην κοινοτική αγορά παραγωγοί και εισαγωγείς ή να χρησιμοποιήσουν για δικό τους λογαριασμό κατά το 2000 ανέρχεται σε 8079 τόνους ODP.
2. Η ποσότητα υδροχλωροφθορανθράκων που υπάγονται στις διατάξεις του κανονισμού (ΕΚ) αριθ. 3093/94 την οποία μπορούν να διαθέσουν στην κοινοτική αγορά παραγωγοί και εισαγωγείς ή να χρησιμοποιήσουν για δικό τους λογαριασμό κατά το 2000 ανέρχεται σε 7756 τόνους ODP.
3. Η ποσότητα υδροχλωροφθορανθράκων που υπάγονται στις διατάξεις του κανονισμού (ΕΚ) αριθ. 3093/94 η προοριζόμενη το 2000 από την Επιτροπή για εισαγωγείς οι οποίοι δεν εμπλέκονται στην παραγωγή υδροχλωροφθορανθράκων ανέρχεται σε 323 τόνους ODP.
Άρθρο 3
1. Η κατανομή ποσοστώσεων εισαγωγής βρωμιούχου μsθυλίου για το χρονικό διάστημα από 1ης Ιανουρίου έως 31 Δεκεμβρίου 2000 αφορά τους σκοπούς και τις εταιρείες που αναφέρονται στο παράρτημα ΙΙ της παρούσας απόφασης.
2. Η κατανομή ποσοστώσεων διάθεσης στην αγορά ή προς ίδια χρήση υδροχλωροφθορανθράκων από κοινοτικούς παραγωγούς καί εισαγωγείς για το χρονικό διάστημα από 1ης Ιανουαρίου έως 31 Δεκεμβρίου 2000 αφορά τις εταιρείες του παραρτήματος ΙΙΙ της παρούσας απόφασης.
3. Οι ποσοστώσεις εισαγωγής βρωμιούχου μεθυλίου για το χρονικό διάστημα από 1ης Ιανουαρίου έως 31 Δεκεμβρίου 2000 θα καθοριστούν όπως αναφέρεται στο παράρτημα της IV(3) της παρούσας απόφασης.
4. Οι ποσοστώσεις διάθεσης στην αγορά ή προς ίδια χρήση υδροχλωροφθορανθράκων από κοινοτικούς παραγωγούς και εισαγωγείς για το χρονικό διάστημα από 1ης Ιανουαρίου έως 31 Δεκεμβρίου 2000 έχουν όπως εμφαίνεται στο παράρτημα V(4).
Άρθρο 4
Η παρούσα απόφαση απευθύνεται στις εταιρείες του παραρτηματος Ι.
Βρυξέλλες, 14 Δεκεμβρίου 1999.

Labels: 3
1
20